stanford-oval/wikipedia huggingface dataset:
מדיום (סדרת טלוויזיה)
תקציר > עונה רביעית

העונה עוסקת במשפחת דובואה לאחר שסוד יכולתה של אליסון נחשף. לאחר שכתבת עיתון שמשמיצה את התובע המחוזי דוואלס עובדת על אליסון ובמרמה משיגה את סודה ומפרסמת אותו. כעת גם ג'ו וגם אליסון מחוסרי עבודה, אך אליסון מתחילה לעבוד עבור סינתיה קינר מ"אמרי טיפ", חברה שמתעסקת במקרי חטיפות והיעלמויות. במהלך העונה נחשף סוד כמוס בנוגע לבתה של סינתיה שנחטפה לפני כמה שנים בפרק כפול, בו אליסון חולמת על בתה של סינתיה ובכך מגלה מיהי החוטפת. סינתיה יורה בה והורגת אותה ובעקבות כך נכנסת לכלא.
כמו כן ג'ו ממציא משהו בתחום ההנדסה הירוקה ומקים חברה עצמאית. בסוף העונה דוואלס, שפוטר מעבודתו כתובע המחוזי, חוזר לעבודתו ומחזיר גם את אליסון. ג'ו מוצא עבודה בחברה גדולה שמעוניינת בהמצאתו.
תקציר > עונה חמישית

במהלך העונה אליסון מקבלת הצעת עבודה מכובדת מחברה שמעוניינת ביכולתה, ואליסון מקבלת אותה, אך ההצעה אינה תמימה כלל וכלל, וסודות ודברים אפלים גורמים לאליסון לפנות לדוואלס בנוגע לרוצח סדרתי שהם מחפשים. לבסוף אליסון חוזרת לעבוד עבור דוואלס במשרד התובע המחוזי.
בסוף העונה מתגלה אצל אליסון גידול בראש, היא מכריחה את ג'ו לדחות את הניתוח להוצאתו בשל חלום שחלמה. אליסון עוברת לבסוף את הניתוח שבמהלכו עוברת שבץ ונכנסת לתרדמת.
תקציר > עונה שישית

אליסון מתעוררת מן התרדמת משותקת בצידה השמאלי של גופה. תחילה נראה כי יכולתה העל טבעית אבדה, אולם בהמשך היא שבה אליה.
אליסון מחלימה מהשיתוק וממשיכה בעבודתה במשרד התובע המחוזי. ג'ו זוכה בעבודתו חזרה מן החברה שקנתה את המצאתו, אך מתפטר בהמשך כדי לטפל באליסון החולה. בנותיה של אליסון ממשיכות לגדול, אריאל מסיימת תיכון ומתכוננת למעבר למכללה בניו המפשיר למורת רוחה של אליסון. לבלש לי סקנלון ולבת זוגו לין נולדת בת, ובפרק האחרון של העונה הם מתחתנים.
הערות שוליים

↑  רותה קופפר, מדיום בשירות המשטרה, באתר הארץ, 9 בינואר 2006
↑  עונה חמישית פרק 3 ופרק 17 – פרטי העונה החמישית מדיום בביום של פטרישה ארקט
אמץ לוחם

| --- | --- |
 פעילות:  מעורבות חברתית, אימוץ לוחמים
 מדינה:  ישראל
 מטה הארגון:  תל אביב יפו
 מקום פעילות:  כל ישראל
 מייסדים:  יחד למען החייל, אפי הלרשטיין
 חברים:  מעל 100,000
 נשיא:  אבי פישר
 יושב ראש:  האלוף ב (מיל') אבי מזרחי
 מנכ"ל:  ורדה דרוקר
 תקופת הפעילות:  2005–הווה (כ־20 שנה)
 ametz.ufis.org.il
 
פרויקט "אמץ לוחם" הוא פרויקט למעורבות חברתית, אשר החל את דרכו בשנת 2005 והפך לפרויקט הדגל של יחד למען החייל. במסגרת הפרויקט, מאמצות חברות עסקיות מהמשק הישראלי ותורמים מהארץ ומהעולם, מאמצים את הגדודים לוחמים בצה"ל.
היסטוריה

הפרויקט החל דרכו כקרן מלגות אשר הוקמה במסגרת האגודה למען החייל בשנת 2000 על ידי אפי הלרשטיין (כיום נשיא ארגון ידידי צה"ל בבריטניה), בשותפות עם גורמים במשק. הקרן חילקה מלגות ללוחמים, שמומנו על ידי חברות ותורמים, ללא קשר למצבם הכללי והמשפחתי.
פעילות הפרויקט

פרויקט אמץ לוחם, רוקם מעורבות ושיתוף פעולה בין חיילי היחידה לעובדי החברה המאמצת ומעצים את תחושת ההזדהות של עובדי החברה אל מול גאוות היחידה של הלוחמים.
השותף האסטרטגי של פרויקט אמץ לוחם הוא ארגון ידידי צה"ל הפועל בארצות הברית ובפנמה (FIDF), המספק רשת ביטחון ליחידות שאינן מאומצות עד למציאת מאמץ.
במסגרת אימוץ הלוחם, מועבר ליחידות לוחמות המצויות בפעילות מבצעית שוטפת בגבולות מדינת ישראל, סך העומד על 100,000 ₪ לשנה (נכון לשנת 2020), תוך התחייבות למתן סכום זהה לתקופה בת 3 שנים. 15% מסכום התרומה, מוקצה לחיילים בודדים ולחיילים ממעמד סוציואקונומי נמוך (משפחות מעוטות יכולת). מלוא סכום התרומה מועבר ליחידה המאומצת בשקיפות ובמקצועיות ללא כל תקורות.
בין החברה המאמצת לחיילי היחידה, נרקם קשר ייחודי, ערכי, תומך וחזק, המאפשר יצירת פעילות משותפת - הפקת אירועים משותפים (ימי ספורט העשרה ועוד), יצירת פעילות משותפת כתרומה לקהילה, אירוח חיילים בודדים בקרב עובדי החברה, קליטת חיילים משוחררים במערך עובדי החברה ועוד.
הקשר שבין עובדי החברות (המאמצות) לחיילי היחידה (המאומצת), מבוסס על הדדיות מלאה, המעשירה גם את התורם וגם את הנתרם – בין היתר מעבירים המאמצים לחיילי היחידה שיעור באזרחות טובה, חיובית ומועילה וחושפים אותם אל העולם העסקי, הממתין להם באזרחות.
לפרויקט ועדה ציבורית, אשר חבריה מבצעים את תפקידים בהתנדבות.
פעילות הפרויקט > החברות המאמצות מהמשק הכלכלי הישראלי

בפרויקט שותפים חברות ארגונים ועמותות. כגון הקרן לידידות, קרן היסוד ועוד. חברות עסקיות רבות שותפות בפרויקט אמץ לוחם ומאמצות יחידות לוחמות בצה"ל במטרה לייצר שיתוף פעולה ערכי, לסייע ולתמוך בלוחמים וביניהן:
פרטנר, מועדון חבר, איתוראן, ישראכרט, יפאורה-תבורי, הפניקס, קבוצת אקרשטיין, אלביט מערכות ועוד כ־60 חברות נוספות.
ראו גם

יחד למען החייל
הערות שוליים

↑  יואב זיתון, חיילים בודדים הופתעו: האמהות הוטסו לארץ, באתר ynet, 12 במאי 2015
↑  אמץ לוחם, באתר ערוץ 13
↑  פרויקט "אמץ לוחם" חוגג עשור: מי מוביל את רשימת התורמים?, באתר nrg
↑  כתבות וחדשות, באתר אמץ לוחם
↑   מיכל עבר הדני, "אמץ לוחם" - הצצה לתוכנית שמחברת בין הלוחמים לבין החברות הגדולות, באתר צה"ל, 6 ביולי 2020
↑  מיכל גלנטי, ‏הלאונג' "יחד למען החייל" מוקירים בקרייה, באתר מעריב אונליין, 25 ביולי 2018
↑  איקה אברבנאל, פרויקט "אמץ לוחם" - השקעה לטווח ארוך, באתר כלכליסט, 8 במאי 2015
↑  מאמא באהבה ללוחמים, באתר ישראל היום
↑   ענת יפה, תוכן מקודם, 100% למען חיילי צה"ל, באתר TheMarker‏, 3 ביוני 2020
↑  מאור בוכניק, ‏על תרומה והתנדבות: פרויקט אמץ לוחם, באתר ‏מאקו‏, 1 ביולי 2011
↑  אודות אמץ לוחם, באתר אמץ לוחם
ג'ורדן וזהו

| --- | --- |

 סוגה:  קומדיית מצבים
 יוצרים:  אליסון טיילור
 שחקנים:  ג'יימס צ'ארלס לואיס ג'סטין צ'ון רייצ'ל גודווין קריסטן קומבס אדי מרטין שנאיה אקיאס
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  2 
 מספר פרקים:  30
 הפקה
 אורך פרק:  22 דקות
 שידור
 רשת שידור:  ניקלודיאון 
 תקופת שידור מקורית:  7 בינואר 2007 – 5 באפריל 2008
 קישורים חיצוניים
 דף התוכנית ב-IMDb
 
ג'ורדן וזהו (באנגלית: Just Jordan) היא סדרת טלוויזיה אמריקאית מסוגת קומדיית מצבים, ששודרה בערוץ ניקלודיאון בארצות הברית מ-7 בינואר 2007 ועד 5 באפריל 2008.
רקע

הסדרה עוקבת אחר מעלליו של ג'ורדן לואיס, מתבגר שעבר ממקום מגוריו בעיר ליטל רוק שבארקנסו אל לוס אנג'לס שבקליפורניה בשל גירושי הוריו. ג'ורדן נאלץ לעבוד בדיינר של סבו הזעפן, והוא מנסה לשרוד בחייו החדשים שלאחר המעבר בעזרתם של אחותו השטותניקית הקטנה, בת דודתו הביקורתית שככל הנראה מאוהבת בו ואמו היותר מדי מגוננת, שנראה כי היא יודעת על כל תעלול שבכוונתו לעולל עוד לפני שהוא מעלה אותו על הדעת.
הפקה

לסדרה היו שתי עונות. העונה הראשונה, לה היו 14 פרקים, שודרה בין 7 בינואר 2007 ל-10 באוגוסט 2007. העונה השנייה צולמה באולפן עם קהל חי, והחלה בשידוריה ב-16 בספטמבר באותה השנה עד ל-2 במרץ 2008 והיו לה 13 פרקים, ששניים מהם היו למעשה פרק אחד בעל שני חלקים. לסדרה תוכננה עונה שלישית, ואף הספיקו לצלם עבורה שלושה פרקים, אולם הפקתה של העונה השלישית הופסקה באמצע עקב שביתת איגוד התסריטאים האמריקאי באותה העת, והם התווספו לבסוף לעונה השנייה, לה היו לאחר מכן 16 פרקים בחישוב הכללי. השביתה גרמה לכלל הפקותיהן של תוכניות הטלוויזיה המתוסרטות להיעצר בשיאן, תוך שהשלכותיה הכלכליות על תעשיית הטלוויזיה היו עצומות, ובעקבותיה החליטו בערוץ ניקלודיאון שלא לחכות לסיומה של השביתה וחידוש הצילומים והביאו לביטולה של הסדרה.
דמויות

ג'ורדן ג'יימס לואיס (מגולם על ידי ג'יימס צ'ארלס לואיס), הדמות הראשית בסדרה. ג'ורדן הוא נער בן 16 שבדרך כלל מדבר מבלי לחשוב פעמיים לפני כן. הוריו גרושים, והוא עובר עם אמו ואחותו מליטל רוק ללוס אנג'לס כדי לגור עם סבם. חבריו הטובים ביותר הם ג'ואקין מונטז וטוני לי. ג'ורדן אוהב לשחק כדורסל, אמנם את רוב זמנו הוא מבלה על הגריל בדיינר של סבו. בעונה הראשונה הוא יוצא עם טמיקה, אמנם הם מספיקים להיפרד עד העונה השנייה. מושא האהבה החדש של ג'ורדן היא אוטום ויליאמס.
ג'ואקין אוסמנדו מונטז (מגולם על ידי אדי מרטין), חברו הטוב של ג'ורדן לואיס. ג'ואקין מתכנן קריירה פוליטית בעתיד (כמו שאר בני משפחתו, למעט אביו השוטר), ולכן אינו אוהב לטעות משום שאז טעויות אלו ייכנסו לרפרטואר הסופי שלו. הוא סומך על ג'ורדן ועל חבריו האחרים שיעזרו לו להיכנס לקטע החברתי.
טוני לי (מגולם על ידי ג'סטין צ'ון), חברו הטוב השני של ג'ורדן לואיס ולעיתים אויבו. חברותם של טוני וג'ורדן מוגדרת כאויבות בפגישתם הראשונה במגרש הכדורסל, אולם כשטוני מתחיל לעבוד בדיינר של סבו של ג'ורדן הם הופכים לחברים טובים. טוני וג'ורדן מתחרים כל הזמן על בנות, במיוחד על אוטום, מושא האהבה החדש של ג'ורדן.
טנגי קאנינגהאם (מגולמת על ידי רייבן גודווין), בת דודתו של ג'ורדן והמבקרת הכי קשוחה שלו. טנגי מודאגת שתדמיתו של ג'ורדן תיפגע בעיר הגדולה של לוס אנג'לס. היא אובססיבית לגבי טוני מאחר שהיא מאוהבת בו, כמו שנראה לעין בכל פרק, ואחת מהמטרות העיקריות שלה היא לעקוף את אופרה וינפרי בעושר ובתהילה.
מוניקה לואיס (מגולמת על ידי קריסטן קומבס), אחותו הקטנה בת ה-9 של ג'ורדן שעוקבת אחריו כל שעות היממה. לא רק שמוניקה לא מפריעה לג'ורדן, הוא תמיד רוצה לדעת מה היא עושה בכל רגע ונתון ואיך הוא יכול לעזור לה. כשהוא מתחיל להתעלם ממנה היא מבקשת מטוני לקחת אותה לבית הספר. יש לה שתי בובות להן היא קוראת "פוניקה" ו"שוניקה". היא אוהבת לצפות בסרטי די.וי.די ולאכול צ'יפס. הכינוי שלה הוא מו-מו.
פמלה קאנינגהאם לואיס (מגולמת על ידי שנאיה אקיאס), אמו של ג'ורדן שלטענתו יש לה "עיניים מאחורי הראש". פמלה עברה עם משפחתה חזרה אל לוס אנג'לס, והם חוזרים לגור בבית/מסעדה של סבא. היא סופר מגוננת על ג'ורדן.
גראנט קאנינגהאם (מגולם על ידי בו בילינגסלי), סבם של ג'ורדן, מוניקה וטנגי ואביה של פמלה. גראנט בעל דיינר מקומי לאורך תקופה יותר ארוכה משמישהו יכול לזכור. הוא מצפה למשמעת וסדר מכל אחד ואחת (במיוחד מג'ורדן וטנגי). רוב האנשים מאמינים שהוא מכין את מנת המקרוני והגבינה הטובה ביותר בלוס אנג'לס. הוא מרבה למעוד ברשת של מוניקה ולקנות לה כל דבר שרק תבקש.
טמיקה ניוסם (מגולמת על ידי צ'לסי האריס; עונה ראשונה), הייתה חברתה הטובה ביותר של טנגי ומושא אהבתו הראשון של ג'ורדן. היא החלה להתאהב בג'ורדן מפני שהתנהג בצורה קשוחה, והשניים יצאו לתקופה קצרה, אולם אז היא הבינה שהיא לא באמת אוהבת בנים רעים והם נפרדו. טמיקה הייתה בחורה נחמדה ונאה, אולם היא לא הייתה מעוניינת בג'ורדן באותה מידה שהוא היה מעוניין בה. היא לא מופיעה בעונה השנייה משום שעברה לגור במקום אחר.
אוטום ויליאמס (מגולמת על ידי צ'לסי טאווארס; עונה שנייה), הנערה החדשה בעיר שרק עתה עברה עם משפחתה לגור בשכונה. היא מקסימה, מתוקה ורציונלית, אף אחד לא יכול לנחש שהיא הדוגמנית השכנה. אוטום וג'ורדן אוהבים לבלות יחד ועד מהרה הם הופכים ידידים קרובים וטובים, ועם הזמן החברות שלהם מתפתחת לכדי מערכת יחסים בין השניים.
גריק

| --- | --- |

 סוגה:  דרמה קומית, סדרת נעורים
 יוצרים:  ג'ון סוויארט
 שחקנים:  קלארק דיוק   טיפאני דופונט   סקוט פוסטר   ספנסר גרמר   פול ג'יימס   ג'ייק מקדורמן   אמבר סטיבנס   דילשאד ואדסאריה   ג'ייקוב זכר
 ארץ מקור:  ארצות הברית
 שפות:  אנגלית 
 מקום התרחשות:  לוס אנג'לס 
 מספר עונות:  4
 מספר פרקים:  74
 הפקה
 הפצה:  Disney–ABC Domestic Television, הולו 
 מוזיקה:  ג'ון סויהארט 
 אורך פרק:  43 דקות
 שידור
 רשת שידור:  בארצות הברית:  ABC Family ישראל: HOT Family
 תקופת שידור מקורית:  9 ביולי 2007 – 7 במרץ 2011
 קישורים חיצוניים
 דף התוכנית ב-IMDb
 
גריק (באלפבית יווני מדומה: GRΣΣK) היא סדרת נעורים דרמטית קומית לנערים אשר שודרה בערוץ ABC Family (כיום Freeform) ובתאגיד השידור הציבורי של בריטניה, BBC. התוכנית עוסקת בסטודנטים באוניברסיטת "סייפרוס-רודס" שחברים באחוות שונות באוניברסיטה. היא עוקבת אחר חייהם של קייסי קרטרייט ואחיה, ראסטי. הדמויות בסדרה חברות באחוות הגברים הבדיוניות קאפה טאו גמא (ΚΤΓ) ואומגה קאי דלתא (ΩΧΔ) ואחוות הנשים הבדיוניות זתא בטא זתא (ΖΒΖ) ואלפא אומגה (AΩ).
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 9 ביולי 2007 | 9 ביוני 2008 |
|  | 2 | 22 | 22 | 26 באוגוסט 2008 | 15 ביוני 2009 |
|  | 3 | 20 | 20 | 31 באוגוסט 2009 | 29 במרץ 2010 |
|  | 4 | 10 | 10 | 3 בינואר 2011 | 7 במרץ 2011 |
הדמויות > דמויות ראשיות

ג'ייקוב זאקאר בתור ראסטי קארטרייט- ראסטי בא בעונה הראשונה לקולג' ונבחן לאחוות קאפה טאו גמא. עונות 1–4.
ספנסר גרמר בתור קייסי קארטרייט- קייסי היא האחות הגדולה של ראסטי והיא כבר באחוות זטא ביתא זטא. עונות 1–4.
סקוט מייקל פישר בתור קאפי- קאפי הוא בן אדם נהנתן, שתוי, אוהב מסיבות מאוהב בקייסי וחבר בקאפה טאו גמא. עונות 1–4.
ג'ייק מקדורמן בתור אוון צ'יימברס- אוון הוא בן אדם חכם וזדוני חבר באחוות אומגה קאי דלטה. עונות 1–4.
פול ג'יימס בתור קלווין אוונס- קלווין הוא בחור בעל עור שחום, הומו וחבר באחוות אומגה קאי דלטה. עונות 1–4.
אמבר סטיבנס בתור אשלי הווארד- חברה טובה של קייסי נמצאת בזטא ביתא זטא. עונות 1–4.
דילשד ודסריה בתור רבקה לוגן- עשירה מאוד וקנאית שוכבת בתחילת העונה הראשונה עם אוון חברה זטא ביתא זטא. עונות 1–4.
קלארק דיוק בתור דייל קטלוול- שותף לחדר עם ראסטי אנטי גריק לא חובב אחוות נהיה אתאיסט ומצטרף לאומגה קאי דלטה. עונות 1–4.
טיפאני דופורט בתור פראני מורגן- חברה טובה של קייסי נמצאת בזטא ביתא זטא. עונות 1–4.
דרק מיו בתור וויד מתיוס. עונות 4-1.
אחוות

בסדרה יש את האחוות הראשיות ואת האחוות המשניות שמופיעות לפרק אחד או יותר והם:
אחוות בנים ראשיות: אומגה קאי דלטה ΩΧΔ. קפה טאו גמא KTΓ. למבדה סיגמא אומגה ΛΣΩ. סיי פיי פאי ΨΦΠ.
אחוות בנים משניות: אלפה סיגמא רו AΣP. אלפה טאו קאפה ATK. אלפה דלטא פאי AΔΠ. דלטה רו ΔP. תטה פי גמא ΘΠΓ. לוטה פסי דלטא IΨΔ. קאפה דלטא אפסילון KΔE.
נו נו נו NNN. קסי דלטה גמא ΞΔΓ. פיי סיגמא תטה ΠΣΘ. סיגמא אפסילון ΣE. אומגה נו אפסילון ΩNE. אלפה אפסילון פאי ΑΕΠ.
אחוות הבנות הראשיות: זטא ביתא זטא ZBZ. לוטה קאפה לוטה IKI. גמא פסי אלפה ΓΨA. פאי פאי פאי ΠΠΠ.
אחוות הבנות המשניות: אלפא תטה אפסילון AΘY. בטה תטה תאו BΘT. אפסילון אפסילון אפסילון EEE. מו גמא סיגמא MΓΣ. קסי גמא תטה ΞΓΘ. פאי דלטה אפסילון ΠΔE.
סיגמא קאי אפסילון ΣXE. פיי בטה פאי ΦBΠ.
הורמוז (אי)

| --- | --- |

 נתונים גאוגרפיים
 מיקום:  המפרץ הפרסי 
 קואורדינטות:  27°04′03″N 56°27′36″E﻿ / ﻿27.0675°N 56.46°E﻿ / 27.0675; 56.46
 שטח:  42 קילומטר רבוע
 אורך:  7 קילומטר
 רוחב:  7.6 קילומטר
 נתונים מדיניים
 מדינה:  איראן איראן
 אוכלוסייה:  3,000
 אזור זמן:  Iran Standard Time Zone
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןהורמוז(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןהורמוז
 
הורמוז הוא אי במיצרי הורמוז שליד איראן, המשויך מוניציפלית למחוז הורמוזגן שבאיראן.
גאוגרפיה

שטח האי 42 קמ"ר, והוא ממוקם במיצרי הורמוז, כ-8 ק"מ מהחוף האיראני, האי הוא חלק ממחוז הורמוזגן. הוא מיושב בדלילות אך התפתחות מסוימת בגידול אוכלוסיית האי חלה מאז סוף המאה ה-20.
גאולוגיה

אוכרה אדמדמה באי ובחופיו, הנקראת בפי הילידים Golak, מנוצלת למטרות אמנותיות וקולינריות, וגם מושכת לאי תיירים. שימוש יתר באוכרה הביא לפעולות של המשרד לאיכות הסביבה האיראני כדי להגן עליה.
תמונות הלוויין הקולטות את הסידור הקונצנטרי של הסלעים מראות שהאי הורמוז נראה ככיפת מלח (אנ'), המורכבת ממרבצי מלח ים עתיקים, אשר בשל היעדר מי תהום וגשמים ממיסים מלחים, ובשל יכולת העיוות הפלסטית שלהם, יכולים לזרום ולהיסחט כמו קרח; לפיכך, תחת הלחץ של משקעים אחרים למעלה, המלח הצליח לעלות מעל פני השטח במשך אלפי שנים רבות, ובמהלך הזמן הזה נשחק לצורות שונות. העידן הגאולוגי של האי הורמוז הוא כ-600 מיליון שנה, וחייו מחוץ למים הם כ-50 אלף שנה.
סביבה

החוף הדרומי של איראן ידוע בצחיחותו ובמי הים המלוחים שבו. נתיבי המים וציפורי הבר של האי מושכים תיירים רבים. בהורמוז יש יער של עצי מנגרובים: ביער הסמוך לים יש עצים שחיים באזור הגאות והשפל של המים המלוחים. לעיתים רובם שקועים במי הים, אבל ממשיכים לשרוד. יש שטח דשא שגדל ללא צורך במים מתוקים. במיתוסים הצמח המיתולוגי הזה גדל מדמעותיו של אדם.
האי הוגדר כאזור ציפורים חשוב (IBA) על ידי BirdLife International, מכיוון שמצויים בו עופות מים כמו שחפית דרומית ושחף כהה.
הערות שוליים

↑  Hormuz, the rainbow island of Iran (אורכב 28.03.2020 בארכיון Wayback Machine). Tehran Times (2017-10-14). Retrieved 2020-03-28.
↑  "دره مجسمه ها Statues Valley". هتل جزیره هرمز &#; Hotel in Hormuz island. ארכיון מ-12 באוגוסט 2020. נבדק ב-31 מרץ 2020. {{cite web}}:  (עזרה)
| --- | --- |
בקרת זהויות :  NLI: 987007530294405171  GND: 4072627-7  LCCN: sh2003009944  NKC: ge1047355  VIAF: 315529418   WorldCat (עם VIAF): 315529418
Damages

| --- | --- |

פתיח הסדרה
 סוגה:  דרמה המשכית
 יוצרים:  טוד קסלר 
 בימוי:  דניאל זאלמן   גלן קסלר   טוד קסלר
 שחקנים:  גלן קלוז   רוז בירן   זליקו איבנק   נח בין   טייט דונובן   אנסטסיה גריפית'   מרשה גיי הארדן   טימותי אוליפנט   טד דנסון   ויליאם הרט   קמפבל סקוט   מרטין שורט   לילי טומלין   ג'ון גודמן   ראיין פיליפה
 ארץ מקור:  ארצות הברית
 שפות:  אנגלית 
 מקום התרחשות:  ניו יורק 
 מספר עונות:  5
 מספר פרקים:  59
 הפקה
 מפיקים בפועל:  טוד קסלר 
 מוזיקה:  ג'יימס לוין 
 אורך פרק:  40–60 דקות
 שידור
 רשת שידור:  FX ‏ (2007–2010)   Audience Network ‏ (2011–2012)
 תקופת שידור מקורית:  24 ביולי 2007 – 12 בספטמבר 2012
 קישורים חיצוניים
 אתר רשמי
 דף התוכנית ב-IMDb
 
Damages (בעברית: נזקים) היא סדרת דרמה המשכית אמריקאית שנוצרה על ידי דניאל זאלמן, והאחים גלן וטוד קסלר. שלוש העונות הראשונות שודרו בערוץ הכבלים האמריקאי FX, ושתי העונות האחרונות שודרו ברשת הכבלים Audience Network. הפיילוט של הסדרה שודר ב-24 ביולי 2007. פרק הסיום שודר ב-12 בספטמבר 2012. הסדרה קיבלה ביקורות חיוביות וזכתה במספר פרסים, ביניהם פרסי אמי ופרסי גלובוס הזהב.
בישראל הסדרה שודרה תחילה בערוץ אקסטרה הוט ולאחר מכן בערוץ הוט 3.
הפקה > ליהוק

כאשר יוצרי הסדרה פנו לרשת "FX" לבקשת אישור הסדרה, מנהל הערוץ הציע להם את גלן קלוז בתור הדמות הראשית. הוא הציע אותה עקב משחקה המוצלח במשך עונה אחת בסדרה "המגן", וגם בגלל התעניינותה בתפקיד ראשי בסדרת טלוויזיה. אחרי שלוש שעות של פגישה עם קלוז, היא שוכנעה לקחת את התפקיד והיא התרשמה עמוקות מהדמות שהיא הייתה עתידה לגלם. לתפקיד המיליונר המושחת, ארתור פרובישר, המפיקים בחרו את טד דנסון בגלל תפקידו בסרט "The Onion Field" משנת 1979. לאחר שדנסון שמע שקלוז עתידה לגלם את הדמות הראשית, הוא הסכים בהתלהבות.
התפקידים הקשים ביותר לליהוק היו של הדמויות דייוויד וקייטי קונר. נח בין שגילם את דייוויד אמר שהאודישן הראשון היה גרוע, אך ניתנה לו הזדמנות שנייה והוא הצליח. כשהשחקנית הבריטית אנסטסיה גריפית' נבחנה לתפקיד, המפיקים היססו ללהק אותה מפני שכבר הייתה להם בצוות השחקנים שחקנית אוסטרלית (רוז בירן). אך גריפית' שכנעה אותם כשהיא דיברה איתם במבטא אמריקאי. למרות שדמותה יועדה רק לשלושה פרקים, המפיקים החליטו שדמותה תמשיך לעוד כמה פרקים.
עלילת העונה הראשונה

סצנת הפתיחה מתחילה במה שנראה הסוף; אלן פארסונס רצה ברחובות ניו יורק חצי ערומה ומלאה בדם. היא מגיעה לדירתה ומוצאת את ארוסה מת בשירותים. מאוחר יותר, היא נעצרת על ידי המשטרה. אז, העלילה חוזרת שישה חודשים אחורה, בזמן שאלן מסרבת לעבודה של הוליס ניי, והיא מקבלת עבודה אצל פטי יוז למורת רוחו של ניי. במהרה אלן מוצאת את עצמה שקועה בעבודה בתיק שפטי בחרה; תביעת מיליונר ששיקר לעובדיו וכך הם איבדו את כל חסכונותיהם. אלן שוקעת לתוך התיק עקב עניינה האישי בתיק (גיסתה הייתה העדה המרכזית בתיק). במהלך העונה, יחסיהם של אלן ודייוויד מתערערים עד שאלן מפוטרת על ידי פטי מהעבודה, אך היא ממשיכה לעזור לה לפתור את התיק. במהלך ההבזקים מהעתיד, נחשף שניסו להתנקש באלן ורק בסוף העונה מתברר שפטי שלחה את המתנקש אליה. בסוף העונה, התיק נפתר וארתור פרובישר מפסיד סכומים רבים מכספו.
צוות שחקנים

| שחקן/שחקנית | דמות | עונה> 1 | עונה> 2 | עונה> 3 | עונה> 4 | עונה> 5 |  |  |
| --- | --- | --- | --- | --- | --- | --- | --- | --- |
| גלן קלוז | פטי יוז | ראשי | ראשי | ראשי | ראשי | ראשי |  |  |
| רוז בירן | אלן פארסונס | ראשי | ראשי | ראשי | ראשי | ראשי |  |  |
| טייט דונובן | טום שייז | ראשי | ראשי | ראשי |  |  |  |  |
| נח בין | דייוויד קונר | ראשי | אורח | אורח |  | אורח |  |  |
| טד דנסון | ארתור פרובישר | ראשי | ראשי | ראשי |  |  |  |  |
| זליקו איבנק | ריי פיסק | ראשי | אורח | אורח |  |  |  |  |
| אנסטסיה גריפית' | קייטי קונר | אורח | ראשי |  |  |  |  |  |
| זאכרי בות' | מייקל יוז | אורח | אורח | אורח | אורח | אורח |  |  |
| מייקל נורי | פיל גריי | אורח | אורח | אורח | אורח |  |  |  |
| ויליאם הרט | דניאל פרוסל |  | ראשי |  |  |  |  |  |
| מרשה גיי הארדן | קלייר מדוקס |  | ראשי |  |  |  |  |  |
| טימותי אוליפנט | ווס קרליק |  | ראשי | אורח |  |  |  |  |
| קמפבל סקוט | ג'וסף טובין |  |  | ראשי |  |  |  |  |
| מרטין שורט | ליאונרד ווינסטון |  |  | ראשי |  |  |  |  |
| לילי טומלין | מרלין טובין |  |  | אורח |  |  |  |  |
| ג'ון גודמן | האוורד אריקסון |  |  |  | ראשי |  |  |  |
| דילן בייקר | ג'רי בורמן |  |  |  | ראשי |  |  |  |
| כריס מסינה | כריס סאנצ'ז |  |  |  | אורח | אורח |  |  |
| ראיין פיליפה | צ'אנינג מקליין |  |  |  |  | ראשי |  |  |
| ג'נה אלפמן | נעמי וולינג |  |  |  |  | אורח |  |  |
| ג'ון האנה | רוג'ר סיימון |  |  |  |  | אורח |  |  |
| ג'נט מק'תיר | קייט פרנקלין |  |  |  |  | אורח |  |  |
מועמדויות ופרסים

בטקס פרסי האמי ב-2008 הסדרה הייתה מועמדת בחמש קטגוריות; הכתיבה הטובה ביותר, הבימוי לפרק הפיילוט הטוב ביותר, השחקנית הראשית הטובה ביותר (גלן קלוז) ושתי מועמדויות לשחקן המשנה הטוב ביותר (זליקו איבנק וטד דנסון). קלוז ואיבנק זכו בקטגוריות שלהם. באותה שנה, בטקס פרסי גלובוס הזהב הסדרה הייתה מועמדת בארבע קטגוריות; סדרת הטלוויזיה הטובה ביותר, השחקנית הטובה ביותר (גלן קלוז), שחקנית המשנה הטובה ביותר ושחקן המשנה הטוב ביותר. קלוז זכתה בפרס. בטקס האמי ב-2009 השחקנים טייט דונובן, ויליאם הרט, רוז בירן וגלן קלוז התמודדו לפרס אמי, אך רק קלוז זכתה בפרס פעם שנייה ברציפות. ב-2010 הסדרה צברה כמה מועמדויות לאמי שביניהם מועמדות לשחקנית הראשית הטובה ביותר (קלוז), שחקנית המשנה הטובה ביותר (בירן) ושחקן המשנה הטוב ביותר (שורט).
רייטינג

הרייטינג של הפיילוט היה 3.7 מיליון צופים ו-5.1 מיליון צופים עם השידור החוזר באותו ערב, מה שהפך את התוכנית לנצפית ביותר באותו ערב בכבלים. במהלך העונה הראשונה הרייטינג ירד ובסיום העונה הוא עמד על 1.4 מיליון צופים. פרק הפתיחה של העונה השנייה עמד על 1.7 מיליון צופים, למרות הזכייה המוקדמת של הסדרה בפרס אמי ובפרס גלובוס הזהב. למרות הרייטינג הנמוך הסדרה חזרה לעונה שלישית, שבפרק תחילתה צפו פחות מ-1.5 מיליון צופים.
המרכז לרפואת שיניים

| --- | --- |

סמל מקרפ"ר
 פרטים
 כינוי:  "המכון לרפואת שיניים"
 מדינה:  ישראל ישראל
 שיוך:  צה"ל צה"ל
 בסיס האם:  מקרפ"ר, מחנה ב'
 אירועים ותאריכים
 תקופת הפעילות:  1980–הווה (כ־45 שנים)
 מקים היחידה:  סא"ל ד"ר יצחק זילבורג
 פיקוד
 יחידת אם:  חיל הרפואה חיל הרפואה
 מפקד נוכחי:  סא"ל ד"ר אבי לוין
המרכז לרפואת שיניים הוא מרכז רפואי של חיל הרפואה בצה"ל, הנמצא בשטח המרכז הרפואי ע"ש שיבא בתל השומר. ארגונית, המרכז נמצא תחת פיקוד מחלקת רפואת השיניים במפקדת קצין רפואה ראשי (מקרפ"ר) ובראשו עומד קצין רפואת שיניים בדרגת סגן אלוף.
בעבר, שכן המרכז במחנה ב' של מקרפ"ר אשר נמצא במחנה דורי. במהלך שנות ה-80 של המאה ה-20 עבר המרכז אל תוך בית החולים שיבא והוא שוכן כיום בבנין "פה ושן", יחד עם גופי רפואת שיניים (האזרחיים) של בית החולים: המחלקה לכירורגיית פה ולסתות, היחידה לרפואת הפה ורפואת שיניים לילדים, והמרפאה לשיקום פנים ולסתות.
כחלק מתהליכי שיפור שירות והתייעלות,
המרפאה המשמרת ששכנה במחנה מקרפ"ר ב' והיוותה שלוחה של המרכז לרפואת שיניים, נסגרה בשנת 2020 ואוחדה עם מרפאת השיניים במרפ"א מרכז (צריפין).
נכון לשנת 2023, סא"ל ד"ר אבי לוין משמש כמפקד המרכז.
בין המפקדים הקודמים: סא"ל ד"ר יונתן לוין ד"ר דרור טויטו, ד"ר פיני בר חמא, ד"ר אלכס דובריאן, ד"ר שי גורן, ד"ר גדי שחר, ד"ר אלון שנקמן.
תפקידים

לשמש מרכז המומחים הראשי של חיל הרפואה בתחום רפואת השיניים
לשמש מרכז להתמחויות ברפואת שיניים של קציני רפואת השיניים בצה"ל
ביצוע מחקרים בתחום רפואת השיניים הצבאית
מחלקות

במרכז ישנן מחלקות קליניות ומחלקות תומכות. רוב המחלקות הקליניות מקיימות בתוכן תוכנית התמחות, המוכרת על ידי המועצה המדעית של ההסתדרות לרפואת שיניים בישראל ומשרד הבריאות.
מחלקת מנהלה ולוגיסטיקה
המחלקה לשיקום הפה - המחלקה הגדולה ביותר, כוללת תוכנית התמחות
המחלקה לפריודונטיה (רפואת חניכיים) - כוללת תוכנית התמחות
היחידה לרפואת הפה (בשילוב עם מרפאת השיניים לילדים) - כוללת תוכניות התמחות
המחלקה לאנדודונטיה (טיפולי שורש) - כוללת תוכנית התמחות
המחלקה לאורתודונטיה (יישור שיניים ולסתות) - כוללת תוכנית התמחות
מחלקת דימות
מעבדה דנטלית
עיר הארנבים

| --- | --- |

 סוגה:  סדרת טלוויזיה לילדים
 יוצרים:  דייוויד רודמן 
 שחקנים:  Alice Dinnean 
 מדבבים בעברית:  מיכל רשף, לירון לב, מיכאל עינב, דורון בן-עמי, צילי ינקו, אלון שר זיו מאיר, צביקה פורמן, שמחה ברבירו, אלי לולאי, אפי בן ישראל, אסתר אתי קסטרו, עדי רז
 ארץ מקור:  קנדה 
 שפות:  אנגלית 
 מספר עונות:  1
 מספר פרקים:  26
 הפקה
 חברת הפקה:  Spiffy Pictures 
 הפצה:  Disney–ABC Domestic Television, הולו 
 אורך פרק:  24 דקות
 שידור
 רשת שידור:  ערוץ דיסני
 רשת שידור בישראל:  ערוץ הופ!
 תקופת שידור מקורית:  8 בנובמבר 2008 – 10 בנובמבר 2007
 תקופת שידור בישראל:  2010
 קישורים חיצוניים
 movies.disney.com/bunnytown
 דף התוכנית ב-IMDb
 
עיר הארנבים (באנגלית: Bunnytown) היא סדרת טלוויזיה אמריקאית לילדים. הסדרה שודרה לראשונה בארצות הברית ב-10 בנובמבר 2007 בערוץ דיסני, ובישראל בשנת 2010 בערוץ הופ!. הסדרה היא בת עונה אחת ו-26 פרקים באורך 24 דקות כל אחד.
עלילה

העלילה מספרת על ארנבים המשחקים, שרים, רוקדים, מספרים ויוצאים להרפתקאות.
דמויות ומדבבים

במאית הדיבוב בעברית הייתה אפי בן ישראל, ומפיקת הדיבוב בעברית הייתה ענבר שטגר עזרא.
| שם הדמות | שם המדבב/ת בעברית |
| --- | --- |
קריינית / פינקי פינקרטון / שירה / ארנבים נוספים: מיכל רשף
קריין / מלווין / ארנבים נוספים: לירון לב
רב-ארנב / ארנבים נוספים: מיכאל עינב
ארנב-חלל: דורון בן-עמי
לואיז: צילי ינקו
המלך: אלון שר
מרווין / ארנבים נוספים: זיו מאיר
ארנב-ליצן / ארנבים נוספים: צביקה פורמן
ארנבי שובבי / ארנב מערות צהוב / ארנבים נוספים: שמחה ברבירו
סולן "קפיצת עיר הארנבים" / ארנב מערות ירוק / ארנבים נוספים: אלי לולאי
גננת / ראש מקהלה / ארנבים נוספים: אפי בן ישראל
ארנבים נוספים: אסתר אתי קסטרו
ארנבים נוספים: עדי רז